smcproject/ml-wiki-sentences huggingface dataset:
എങ്കിലും മയക്കുമരുന്നുപയോഗവും, പരിശീലനങ്ങളിൽ പങ്കെടുക്കാത്തതും, അവിഹിതബന്ധത്തെക്കുറിച്ചുമുള്ള വിവാദങ്ങൾക്കും ഈ കാലയളവ് സാക്ഷ്യംവഹിച്ചു.
1991 മാർച്ച് 17-ന് ഒരു ഫുട്ബോൾ മൽസരത്തിനു ശേഷമുള്ള പരിശോധനയിൽ മറഡോണ, മയക്കുമരുന്ന് ( കൊക്കെയ്ൻ ) ഉപയോഗിച്ചതായി കണ്ടെത്തി.
ഇതിനെത്തുടർന്ന് 15 മാസത്തേക്ക് ഫുട്ബോളിൽ നിന്ന് അദ്ദേഹത്തെ വിലക്കി.
ഇതിനു ശേഷം 1992-ൽ സ്പെയിനിലെ സെവിയ്യ ക്ലബിലേക്ക് മാറി.
ഒരു വർഷം സെവിയ്യക്കു വേണ്ടി കളിച്ച് 1993-ൽ ജന്മനാട്ടിലേക്ക് മടങ്ങി.
1993 മുതൽ 1995 വരെ അർജന്റീനയിലെ നെവെൽസ് ഓൾഡ് ബോയ്സിനു വേണ്ടിയും 1995 മുതൽ 1997 വരെ ബോക്ക ജൂനിയേഴ്സിനു വേണ്ടിയും കളിച്ചു.
അന്താരാഷ്ട്ര ഫുട്ബോൾ പ്രകടനങ്ങൾ
പ്രൊഫഷണൽ ക്ലബ് ഫുട്ബോളെന്നപോലെ അർജന്റീനക്കു വേണ്ടിയുള്ള അന്താരാഷ്ട്രപ്രകടനങ്ങളും മറഡോണയെ ലോകപ്രശസ്തനാക്കുന്നതിൽ പങ്കുവഹിച്ചു.
1977 ഫെബ്രുവരി 27-ന് ഹംഗറിക്കെതിരെ തന്റെ പതിനാറാം വയസ്സിൽ മറഡോണ ആദ്യ അന്താരാഷ്ട്രമൽസരം കളിച്ചു.
1979 ജൂൺ 2-നാണ് സ്കോട്ട്ലന്റിനെതിരെയുള്ള മൽസരത്തിലാണ് മറഡോണ സീനിയർതലത്തിലുള്ള ആദ്യത്തെ അന്താരാഷ്ട്ര ഗോൾ നേടുന്നത്.
1979-ലെ യൂത്ത് ഫുട്ബോൾ ലോകകപ്പ് നേടിയ അർജന്റീന സംഘത്തിൽ മറഡോണ അംഗമായിരുന്നു.
ഈ ടൂർണ്ണമെന്റിലെ മികച്ച കളിക്കാരനുള്ള സ്വർണ്ണപ്പന്ത് നേടുകയും ചെയ്തു.
1982 മുതൽ 1994 വരെയുള്ള നാല് ഫിഫ ലോകകപ്പുകളിൽ മറഡോണ അർജന്റീനക്കു വേണ്ടി കളത്തിലിറങ്ങി.
മറഡോണയുടെ നേതൃത്വത്തിൽ അർജന്റീന 1986-ൽ ലോകകപ്പ് വിജയിക്കുകയും 1990-ൽ രണ്ടാം സ്ഥാനത്തെത്തുകയും ചെയ്തു.
1986 ലോകകപ്പിലെ മികച്ച കളിക്കാരനുള്ള സ്വർണ്ണപ്പന്തും മറഡോണക്കായിരുന്നു.
യൂത്ത് ലോകകപ്പിലും സീനിയർ ലോകകപ്പിലും സ്വർണ്ണപ്പന്ത് നേടിയിട്ടുള്ള ഒരേയൊരു കളിക്കാരനാണ് മറഡോണ.
അർജന്റീനക്കു വേണ്ടി 91 മത്സരങ്ങളിലായി 34 ഗോളുകൾ മറഡോണ നേടിയിട്ടുണ്ട്.
ലോകകപ്പുകളിൽ
ദേശീയ ടീമിൽ അംഗമായിരുന്നിട്ടും പരിചയക്കുറവെന്ന കാരണത്താ‍ൽ മറഡോണയ്ക്ക്‌ 1978 ലോകകപ്പ് സംഘത്തിൽ ഇടം കിട്ടിയില്ല.
1982-ൽ ലോകകപ്പിൽ അരങ്ങേറ്റം.
ഈ ലോകകപ്പിന്റെ രണ്ടാം ഘട്ടത്തിൽ ഇറ്റലിയോടും ബ്രസീലിനോടും തോറ്റ് അർജന്റീന പുറത്തായി.
ബ്രസീലിന്റെ കളിക്കാരൻ ജോവോ ബാറ്റിസ്റ്റാ ഡസിൽവയെ ചവിട്ടിവീഴ്ത്തിയതിന് മറഡോണ ചുവപ്പുകാർഡ് കണ്ട് പുറത്താകുകയും ചെയ്തു.
അർജന്റീനയുടെയും മറഡോണയുടേയും ഏറ്റവും മോശപ്പെട്ട ലോകകപ്പ് പ്രകടനങ്ങളിലൊന്നായിരുന്നു ഇത്.
1986-ൽ മെക്സിക്കോയിൽ നടന്ന ലോകകപ്പിൽ അർജന്റീനയുടെ നായകനായാണ് മറഡോണ എത്തിയത്.
ഫൈനലിൽ പശ്ചിമജർമ്മനിയെ തോൽപ്പിച്ച് ഈ ലോകകപ്പ് അർജന്റീന നേടുകയും ലോകകപ്പിലെ മികച്ച കളിക്കാരനുള്ള സ്വർണ്ണപ്പന്ത് മറഡോണ നേടുകയും ചെയ്തു.
ഈ ലോകകപ്പിൽ ഇംഗ്ലണ്ടിനെതിരെ നടന്ന ക്വാർട്ടർ ഫൈനൽ മൽസരത്തിൽ മറഡോണ നേടിയ രണ്ടു ഗോളുകളും ( ദൈവത്തിന്റെ കൈയും , നൂറ്റാണ്ടിന്റെ ഗോളും )ചരിത്രമായി.
മറഡോണയുടെ ഏറ്റവും മികച്ച ലോകകപ്പ് പ്രകടനം ഇതാണ്.
1990-ലെ ഇറ്റലി ലോകകപ്പിൽ മറഡോണയുടെ നേതൃത്വത്തിൽത്തന്നെയായിരുന്നു അർജന്റീന കളിക്കിറങ്ങിയത്.
ചാമ്പ്യന്മാരായ അർജന്റീനയെ ആദ്യ മത്സരത്തിൽ കാമറൂൺ അട്ടിമറിച്ചു.
കഷ്ടിച്ച് രണ്ടാം ഘട്ടത്തിൽ കടന്ന അർജന്റീന ഫൈനൽ വരെയെത്തിയെങ്കിലും ഫൈനലിൽ പശ്ചിമജർമ്മനിയോട് തോറ്റ് രണ്ടാം സ്ഥാനം കൊണ്ട് തൃപ്തിപ്പെടേണ്ടീവന്നു.
1994-ലെ അമേരിക്ക ലോകകപ്പിൽ രണ്ടു കളികളിൽ മാത്രമേ മറഡോണ കളിച്ചുള്ളൂ.
ഗ്രീസുമായുള്ള ഒരു കളിയിൽ ഗോളടീക്കുകയും ചെയ്തു.
ഈ ലോകകപ്പിനിടക്ക് നടത്തിയ ഒരു ഉത്തേജകമരുന്നുപരിശോധനയിൽ പിടിക്കപ്പെട്ട് തുടർന്നുള്ള മൽസരങ്ങളിൽ നിന്നും വിലക്കപ്പെട്ടു.
പ്രതിഭ ദുബായിലെ കാരാമയിൽ മാറഡോണ എത്തിയപ്പോൾ-2011 ജൂൺ 09
വിജയപരാജയങ്ങളോ നേടിയ ഗോളുകളുടെ എണ്ണമോ നോക്കിയിട്ടായിരുന്നില്ല ഫുട്ബോൾ ലോകം മറഡോണയെ വിലയിരുത്തിയിരുന്നത്.
പന്തടക്കത്തിൽ മറഡോണയെ വെല്ലാൻ ആളുകൾ കുറവാണ്.
എതിരാളികൾ എത്രപേരുണ്ടേങ്കിലും അവരുടെ ഇടയിലൂടെ നുഴഞ്ഞുകയറാനും കൂട്ടുകാർക്കു വിദഗ്‌ദ്ധമായി പന്തു കൈമാറാനും, ആ കൈമാറ്റം അതി സൂക്ഷ്മവും കൃത്യവുമാക്കാനും മറഡോണയ്ക്ക്‌ എന്നും കഴിഞ്ഞിരുന്നു.
ഫൗൾ ചെയ്തുകൊണ്ടാണ് പലപ്പോഴും എതിരാളികൾ ഇദ്ദേഹത്തെ നേരിട്ടിരുന്നത്.
പരിശീലകൻ മറഡോണ പരിശീലകനായി - 2010-ലെ ചിത്രം
2010 ലെ ലോക കപ്പിനായുള്ള യോഗ്യതാ മൽസരങ്ങളിൽ ഇടം തേടാനാകതെ മുങ്ങിത്താണുകൊണ്ടിരുന്ന ദേശീയ റ്റീമിന്റെ പരിശീലകനായി 2009 ഒടുവിൽ നിയമിതനായ മറഡോണ കുറഞ്ഞ സമയം കൊണ്ട് റ്റീമിന് യോഗ്യത നേടിക്കൊടുത്തു.
ലോക കപ്പിൽ സാമാന്യം നല്ല കളി കാഴ്ച്ച വച്ചെങ്കിലും ക്വാർട്ടർ ഫൈനലിൽ ജർമനിയോട് തോറ്റ് പുറത്തായി.
ഇതിനു പിന്നാലെ പരിശീലകസ്ഥാനത്തു നിന്നും രാജി വക്കേണ്ടി വരുകയും ചെയ്തു.
അവലംബം മറ്റ് ലിങ്കുകൾ Wikimedia Commons has media related to Diego Maradona .
El rincón del Diego Archived 2008-04-09 at the Wayback Machine .
Viva Diego 10 (in Spanish) (in English) (in Italian) http://www.homenajeal10.com.ar/ Archived 2008-06-17 at the Wayback Machine .
- Diego Maradona's Tribute Diego Maradona's home page Gary Lineker interviews Diego - BBC News 30 April 2006 Maradona's life Photo Gallery BBC Sport 9 November, 2001.
Retrieved 18 August 2006
ഡീട്രി‌ക് വൺ കോൾടി‌റ്റ്സ്
ഒന്നാം ലോകമഹായുദ്ധത്തിൽ റോയൽ സാക്സൺ ആർമിയിലും രണ്ടാം ലോകമഹായുദ്ധത്തിൽ ജർമൻ കരസേനയിലെ ഒരു ജനറൽ ആയും പ്രവർത്തിച്ച ഒരു പട്ടാള ഉദ്യോഗസ്ഥനായിരുന്നു ഡീട്രി‌ക് വൺ കോൾടി‌റ്റ്സ് (Dietrich Hugo Hermann von Choltitz) ( ജർമ്മൻ ഉച്ചാരണം: [ˈdiːtʁɪç fɔn ˈçɔltɪts] ; 9 നവംബർ 1894 – 4 നവംബർ1966).
നാസികൾ കയ്യടക്കിവച്ച ഫ്രാൻസിൽ പാരീസിലെ അവസാന കമാണ്ടർ ആയിട്ടിരുന്ന കാലത്ത് 1944-ൽ അവിടെ നിന്നും പിൻമാറുന്നതിനു മുൻപ് പാരീസിനെ തകർത്ത് തരിപ്പണമാക്കാനുള്ള ഹിറ്റ്‌ലറുടെ ആജ്ഞ ധിക്കരിച്ച് കീഴടങ്ങാനുള്ള അദ്ദേഹത്തിന്റെ തീരുമാനത്താൽ പ്രസിദ്ധനാണ് ഡീട്രിക്.
പാരീസിന്റെ രക്ഷകൻ ആയിട്ടാണ് അദ്ദേഹം വാഴ്‌ത്തപ്പെടുന്നത്.
ഹിറ്റ്‌ലറുടെ ആജ്ഞ സൈനികപരമായി വിജയിക്കാനാവാത്തതാണെന്നു മനസ്സിലാക്കിയത്കൊണ്ടും കൂടാതെ അക്കാലമായപ്പോഴേക്കും ഹിറ്റ്‌ലറിനു മാനസികവിഭ്രാന്തി ആയിത്തീർന്നിട്ടുണ്ടെന്നു വിശ്വസിച്ചതുകൊണ്ടുമാണ് താൻ അയാളുടെ ആജ്ഞ ധിക്കരിച്ചതെന്നു ഡീട്രിക് പറയുകയുണ്ടായി.
ഡീഡ് ഡി ഗ്രൂട്ട് ഇംഗ്ലീഷ് വിലാസം https://ml.wikipedia.org/wiki/Diede_de_Groot
ഡച്ച് വീൽചെയർ ടെന്നീസ് താരമാണ് ഡീഡ് ഡി ഗ്രൂട്ട് (ജനനം: 19 ഡിസംബർ 1996).
അവരുടെ കരിയറിൽ, 2017 മുതൽ 2018 വരെ വിംബിൾഡണിൽ നടന്ന ബാക്ക് ടു ബാക്ക് വനിതാ സിംഗിൾസ് മത്സരങ്ങൾ ഉൾപ്പെടെ പത്ത് ഗ്രാൻഡ് സ്ലാം ടൂർണമെന്റുകളിൽ ഡി ഗ്രൂട്ട് വിജയിച്ചു.
2019-ലെ ഫ്രഞ്ച് ഓപ്പണിൽ സിംഗിൾസ് കിരീടം നേടിയപ്പോൾ ഡി ഗ്രൂട്ട് തന്റെ കരിയർ ഗ്രാൻസ്ലാം പൂർത്തിയാക്കി.
ഫ്രഞ്ച് ഓപ്പണിലെ അവരുടെ 2019-ലെ സിംഗിൾസ് ജയം ഡി ഗ്രൂട്ടിനെ നോൺ-കലണ്ടർ ഈയർ ഗ്രാൻഡ് സ്ലാം പൂർത്തിയാക്കിയ ആദ്യത്തെ വീൽചെയർ ടെന്നീസ് കളിക്കാരിയാക്കി.
ഗ്രാൻഡ്സ്ലാം വിജയങ്ങൾക്ക് പുറമെ, 2016 നും 2018 നും ഇടയിൽ ഒന്നിലധികം വീൽചെയർ ടെന്നീസ് മാസ്റ്റേഴ്സ് കിരീടങ്ങളും 2016-ലെ സമ്മർ പാരാലിമ്പിക്‌സിൽ വെള്ളി മെഡലും ഡി ഗ്രൂട്ട് നേടി.
കാലിന്റെ നീളം അസമമായി ജനിച്ച ഡി ഗ്രൂട്ട് ഏഴാമത്തെ വയസ്സിൽ വീൽചെയർ ടെന്നീസ് ജീവിതം ആരംഭിച്ചു.
ജൂനിയർ കളിക്കാരിയായി 2009-ൽ ഐടിഎഫ് വീൽചെയർ ടെന്നീസ് ടൂറിൽ കളിക്കാൻ തുടങ്ങി.
2013-ൽ ഡി ഗ്രൂട്ട് ഐടിഎഫിനൊപ്പമുള്ളപ്പോൾ സിംഗിൾസ്, ഡബിൾസ് മത്സരങ്ങളിൽ ക്രൈഫ് ഫൗണ്ടേഷൻ ജൂനിയർ മാസ്റ്റേഴ്സ് നേടി.
അടുത്ത വർഷം ഡബിൾസിൽ 2014-ലെ ജൂനിയർ മാസ്റ്റേഴ്സ് നേടി.
2017-ലെ ഓസ്‌ട്രേലിയൻ ഓപ്പണിൽ ഡി ഗ്രൂട്ട് ആദ്യമായി ഗ്രാൻസ്ലാം മത്സരത്തിൽ പങ്കെടുത്തു.
ഓസ്‌ട്രേലിയൻ ഓപ്പണിലും 2017-ലെ ഫ്രഞ്ച് ഓപ്പണിലും ക്വാർട്ടർ ഫൈനലിൽ ഇടം നേടിയ ശേഷം ഡി ഗ്രൂട്ട് 2017-ലെ വിംബിൾഡൺ ചാമ്പ്യൻഷിപ്പിൽ തന്റെ ആദ്യ ഗ്രാൻസ്ലാം കിരീടം നേടി.
2017-ലെ യുഎസ് ഓപ്പണിൽ ഫൈനൽ ഫിനിഷോടെ അവർ 2017-ലെ ഗ്രാൻസ്ലാം ടൂർണമെന്റുകൾ അവസാനിപ്പിച്ചു.
2018 ന്റെ തുടക്കത്തിൽ, 2018-ലെ ഓസ്‌ട്രേലിയൻ ഓപ്പൺ നേടിയ അവർ 2018-ലെ ഫ്രഞ്ച് ഓപ്പണിന്റെ ഫൈനലിൽ പങ്കെടുത്തു.
2018-ലെ ശേഷിക്കുന്ന ഗ്രാൻഡ് സ്ലാമുകൾക്കായി, 2018-ലെ വിംബിൾഡൺ ചാമ്പ്യൻഷിപ്പിൽ വനിതാ സിംഗിൾസ് വിഭാഗവും 2018-ലെ യുഎസ് ഓപ്പണിൽ അവരുടെ ആദ്യ യുഎസ് ഓപ്പൺ സിംഗിൾസ് കിരീടവും ഡി ഗ്രൂട്ട് നേടി.
2019-ൽ ഓസ്‌ട്രേലിയൻ ഓപ്പണിൽ സിംഗിൾസ് മത്സരത്തിൽ ഓസ്‌ട്രേലിയൻ ഓപ്പൺ കിരീടം ഡി ഗ്രൂട്ട് വീണ്ടും നേടി.
2019-ലെ ഫ്രഞ്ച് ഓപ്പണിൽ ഡി ഗ്രൂട്ട് തന്റെ ആദ്യ ഫ്രഞ്ച് ഓപ്പൺ സിംഗിൾസ് കിരീടം നേടിയപ്പോൾ ഗ്രാൻഡ് സ്ലാമിൽ തന്റെ കരിയർ പൂർത്തിയാക്കി.
അവരുടെ ഫ്രഞ്ച് ഓപ്പൺ കിരീടം ഡി ഗ്രൂട്ടിനെ നോൺ കലണ്ടർ ഈയർ ഗ്രാൻഡ് സ്ലാം പൂർത്തിയാക്കിയ ആദ്യത്തെ വീൽചെയർ ടെന്നീസ് കളിക്കാരിയാക്കി (തുടർച്ചയായി നാല് ഗ്രാൻസ്ലാം സിംഗിൾസ് ഇനങ്ങളിലും വിജയിച്ചു. എന്നാൽ ഒരേ വർഷം അല്ല).
2019-ലെ വിംബിൾഡൺ ചാമ്പ്യൻഷിപ്പിൽ ഫൈനലിൽ അനീക്ക് വാൻ കൂട്ടിനെ പരാജയപ്പെടുത്തിയപ്പോൾ ഡി ഗ്രൂട്ട് അവരുടെ ബാക്ക് ടു ബാക്ക് സിംഗിൾസ് വിജയങ്ങൾ അവസാനിപ്പിച്ചു.
ഡബിൾസിൽ, 2017-ലെ ഓസ്ട്രേലിയൻ, ഫ്രഞ്ച്, വിംബിൾഡൺ ചാമ്പ്യൻഷിപ്പുകളിൽ ഡി ഗ്രൂട്ട് റണ്ണറപ്പായിരുന്നു.
2017-ലെ യുഎസ് ഓപ്പണിൽ ആദ്യ ഡബിൾസ് കിരീടം നേടിയ ശേഷം, 2018-ലെ ഓസ്‌ട്രേലിയൻ ഓപ്പണിൽ തോറ്റു.
2018-ലെ ഫ്രഞ്ച് ഓപ്പണിൽ ഡബിൾസ് മത്സരത്തിൽ സഹ-ജേതാക്കളായി.
2018 ജൂലൈയിൽ വിംബിൾഡണിൽ നടന്ന വനിതാ സിംഗിൾസ്, ഡബിൾസ് ഇനങ്ങളിൽ വിജയിച്ച വീൽചെയർ ടെന്നീസിലെ ആദ്യ വനിതയായി ഡി ഗ്രൂട്ട് മാറി.
2018-ലെ യുഎസ് ഓപ്പണിൽ യുയി കമിജിയ് ‌ക്കൊപ്പം രണ്ടാമത്തെ യുഎസ് ഓപ്പൺ ഡബിൾസ് കിരീടം നേടി.
2019-ലെ ഓസ്‌ട്രേലിയൻ ഓപ്പണിൽ ഡി ഗ്രൂട്ട് തന്റെ ആദ്യ ഓസ്‌ട്രേലിയൻ ഡബിൾസ് കിരീടവും അനീക്ക് വാൻ കൂട്ടിനൊപ്പം 2019 ജനുവരിയിൽ സിംഗിൾസ് കിരീടവും നേടി.
തുടർന്നുള്ള ഗ്രാൻഡ് സ്ലാമുകളിൽ, ഫ്രഞ്ച് ഓപ്പണിലും വിംബിൾഡണിലും 2019-ലെ ഡബിൾസ് കിരീടങ്ങൾ ഡി ഗ്രൂട്ടും വാൻ കൂട്ടും നേടി.
ഗ്രാൻഡ് സ്ലാം ടൂർണമെന്റുകൾക്ക് പുറത്ത്, ഡി ഗ്രൂട്ട് 2016-ലെ സമ്മർ പാരാലിമ്പിക്‌സിൽ സിംഗിൾസ്, ഡബിൾസ് മത്സരങ്ങളിൽ പങ്കെടുത്തു.
സിംഗിൾസിൽ ഡി ഗ്രൂട്ട് മെഡൽ നേടിയിട്ടില്ലെങ്കിലും വനിതാ ഡബിൾസിൽ വെള്ളി മെഡൽ നേടി.
മാസ്റ്റേഴ്സ് മത്സരങ്ങളിൽ വനിതാ സിംഗിൾസിൽ ഡി ഗ്രൂട്ട് 2017, 2018-ലെ വീൽചെയർ ടെന്നീസ് മാസ്റ്റേഴ്സ് നേടി.
ഡബിൾസിൽ മത്സരിച്ച ലൂസി ഷുക്കറിനൊപ്പം 2016-ലെ വീൽചെയർ ഡബിൾസ് മാസ്റ്ററും മാർജോലിൻ ബുയിസിനൊപ്പം 2017-ലെ വീൽചെയർ ഡബിൾസ് മാസ്റ്ററും നേടി.
2011 മുതൽ 2019 വരെ തുടർച്ചയായ വർഷങ്ങളിൽ ബി‌എൻ‌പി പാരിബാസ് വേൾഡ് ടീം കപ്പിലും അവർ കളിച്ചിട്ടുണ്ട്.
ലോക ടീം കപ്പിൽ, 2012-ൽ ഒരു ലോക ടീം മത്സരാർത്ഥിയായി മത്സരിക്കുന്നതിന് മുമ്പ് 2011-ൽ ജൂനിയറായി ഡി ഗ്രൂട്ട് ആരംഭിച്ചു.
2018-ൽ വനിതാ വീൽചെയർ ടെന്നീസിൽ ഡി ഗ്രൂട്ടിനെ ഐടിഎഫ് ലോക ചാമ്പ്യനായി തിരഞ്ഞെടുത്തു.
അടുത്ത വർഷം, 2019-ലെ ലോറസ് വേൾഡ് സ്പോർട്സ് അവാർഡ് ഫോർ സ്പോർട്സ് പേഴ്‌സൺ ഓഫ് ദ ഇയർ വിത് എ ഡിസെബിലിറ്റി അവാർഡിന് നാമനിർദേശം ചെയ്യപ്പെട്ടു.
അവലംബം ബാഹ്യ ലിങ്കുകൾ Diede de Groot at the International Tennis Federation
നിലമ്പൂർ നിയമസഭാമണ്ഡലം
മലപ്പുറം ജില്ലയിലെ നിലമ്പൂർ താലൂക്കിലെ നിലമ്പൂർ നഗരസഭയും അമരമ്പലം , ചുങ്കത്തറ , എടക്കര , കരുളായി , മൂത്തേടം , പോത്തുകൽ , വഴിക്കടവ് എന്നീ ഗ്രാമപഞ്ചായത്തുകളും ഉൾപ്പെടുന്നതാണ്‌ നിലമ്പൂർ നിയമസഭാമണ്ഡലം .
1987 മുതൽ 2011 വരെ ആര്യാടൻ മുഹമ്മദ് ( കോൺഗ്രസ് - ഐ ) ഈ മണ്ഡലത്തെ പ്രതിനിധീകരിച്ചു.
2016 മുതൽ സി.പി.എം. പിന്തുണയോടെ മത്സരിച്ചു വിജയിച്ച സ്വതന്ത്രസ്ഥാനാർത്തിയായ പി.വി. അൻവറാണ് ഈ മണ്ഡലത്തെ പ്രതിനിധീകരിക്കുന്നത്.
2008-ലെ നിയമസഭാമണ്ഡല പുനർനിർണ്ണയത്തിനു മുൻപ്
മലപ്പുറം ജില്ലയിലെ നിലമ്പൂർ , അമരമ്പലം , ചാലിയാർ , ചുങ്കത്തറ , പോത്തുകൽ , കരുളായി , മൂത്തേടം , വഴിക്കടവ് , എടക്കര , കാളികാവ് , ചോക്കാട് എന്നീ ഗ്രാമപഞ്ചായത്തുകൾ ഉൾപ്പെടുന്നതായിരുന്നു നിലമ്പൂർ നിയമസഭാമണ്ഡലം.
പ്രതിനിധികൾ 2016 - പി.വി. അൻവർ 2011 - ആര്യാടൻ മുഹമ്മദ് 2006 - ആര്യാടൻ മുഹമ്മദ് 2001 ആര്യാടൻ മുഹമ്മദ് 1996 ആര്യാടൻ മുഹമ്മദ് 1991 ആര്യാടൻ മുഹമ്മദ് 1987 ആര്യാടൻ മുഹമ്മദ് 1982 ടി.കെ.ഹംസ 1980 ആര്യാടൻ മുഹമ്മദ്ref കേരള നിയമസഭ - ആറാം കേരള നിയമസഭയിലെ അംഗങ്ങൾ , ശേഖരിച്ച തീയതി 15 ഒക്ടോബർ 2008 /ref 1977 ആര്യാടൻ മുഹമ്മദ് 1970 എം. പി. ഗംഗാധരൻ 1967 എം. പി. ഗംഗാധരൻ( 1970 ഏപ്രിൽ 21 -ന് തിരഞ്ഞെടുക്കപ്പെട്ടു - സത്യപ്രതിജ്ഞ ചെയ്തത് ഏപ്രിൽ 24 -ന് ).
1967 കെ. കുഞ്ഞാലി ( 1969 ജൂലൈ 28 -ന് നിര്യാതനായി).
തിരഞ്ഞെടുപ്പുഫലങ്ങൾ 2006 തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം പോളിംഗ് വിജയി ലഭിച്ച വോട്ടുകൾ മുഖ്യ എതിരാളി ലഭിച്ച വോട്ടുകൾ മറ്റുമത്സരാർഥികൾ 2006 203354 162799 ആര്യാടൻ മുഹമ്മദ് INC(I) 87522 പി. ശ്രീരാമകൃഷ്ണൻ (CPM ) 69452 കെ. പ്രഭാകരൻ BJP
1977 മുതൽ 2021 വരെ
തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം പോളിംഗ് വിജയി പാർട്ടി വോട്ട് എതിരാളി പാർട്ടി വോട്ട് എതിരാളി പാർട്ടി വോട്ട് 2021 225356 173205 പി.വി. അൻവർ സ്വ 81227 വി.വി പ്രകാശ് - ഐ.എൻ സി 78527 കെ അശോക് കുമാർ - ബി. ജെ. പി 8595 2016 206057 162524 പി.വി. അൻവർ സ്വ 77858 ആര്യാടൻ ഷൗക്കത്ത് ഐ.എൻ സി 66354 ഗിരീഷ് മേക്കാട്ട് - ബി.ഡി ജെ. എസ് 12284 2011 174145 136390 ആര്യാടൻ മുഹമ്മദ് ഐ.എൻ സി 87522 എം. തോമസ് മാത്യു എൽ.ഡി.എഫ് 69452 കെ.സി.വേലായുധൻ ബിജെപി 4425 2006 203354 162804 ആര്യാടൻ മുഹമ്മദ് ഐ.എൻ സി 66331 പി. ശ്രീരാമകൃഷ്ണൻ സി.പി,എം 60733 കെ.പ്രഭാകരൻ ബിജെപി 3120 2001 175030 136863 ആര്യാടൻ മുഹമ്മദ് ഐ.എൻ സി 76973 അൻവർ മാസ്റ്റർ സി.പി,എം 60733 പ്രേം നാഥ് ബിജെപി 6061 1996 170606 117526 ആര്യാടൻ മുഹമ്മദ് ഐ.എൻ സി 61945 മലയിൽ തോമസ്മാത്യു സി.പി.എം 55252 കെ സോമസുന്ദരൻ ബിജെപി 3546 1991 152441 105834 ആര്യാടൻ മുഹമ്മദ് ഐ.എൻ സി 60558 കെ.അബ്ദുറഹിമാൻ മാസ്റ്റർ സ്വ) 52874 പിപി അച്ചുതൻ ബിജെപി 3876 1987 120384 95981 ആര്യാടൻ മുഹമ്മദ് ഐ.എൻ സി 55154 ദേവദാസ് പൊറ്റക്കാട് സ്വ) 44851 വാസിദേവൻ മാസ്റ്റർ ബിജെപി 3476 1982 95978 55685 ടി.കെ ഹംസ സ്വ 35535 ആര്യാടൻ മുഹമ്മദ് സ്വ) 33973 ഗോപാലകൃഷ്ണൻ താളൂർ ബിജെപി 1442 1980 97660 68628 സി ഹരിദാസ് കോൺ.
യു 41744 ടി.കെ ഹംസ ഐ.എൻ സി) 35321 കെ.എം ഗോപാലകൃഷ്ണൻ സ്വ 492 1977 84084 62035 ആര്യാടൻ മുഹമ്മദ് ഐ.എൻ സി 35410 കെ.സൈദാലിക്കുട്ടി സി.പി.എം 27695 ശങ്കരങ്കുട്ടി നായർ സ്വ 1095 1970* (1) 43790 42926 എം.പി. ഗംഗാധരൻ സ്വ 26798 വി.പി. അബൂബക്കർ സി.പി.എം 21987 ആൻടണി വെട്ടിക്കാട് സ്വ 1682 1967 62741 42733 കെ. കുഞ്ഞാലി സി.പി.ഐഎം 25215 ആര്യാടൻ മുഹമ്മദ് ഐ.എൻ.സി 15426 1965 63362 34185 കെ. കുഞ്ഞാലി സി.പി.എം 17914 ആര്യാടൻ മുഹമ്മദ് ഐ.എൻ.സി 10753 ഹമീദലി ചെമ്നാട് മുസ്ലിം ലീഗ് 8868
(2) 1980-ൽ മന്ത്രിയായ ആര്യാടൻ മുഹമ്മദിന് നിയമസഭാംഗമാകാനായി 1980-ലെ പൊതുതിരഞ്ഞെടുപ്പിന് ശേഷം പത്ത് ദിവസം കഴിഞ്ഞപ്പോൾ സി. ഹരിദാസ് രാജി വെച്ച ഒഴിലേക്ക് നടന്ന ഉപതിരഞ്ഞെടുപ്പാണ് നിലമ്പൂർ ഉപതിരഞ്ഞെടുപ്പ് (1) കെ. കുഞ്ഞാലി വെടിയേറ്റ് കൊല്ലപ്പെട്ടതിനെ തുടർന്ന് 1970-ൽ നിലമ്പൂർ ഉപതിരഞ്ഞെടുപ്പ് നടന്നു.
ഇതും കാണുക നിലമ്പൂർ കേരളത്തിലെ നിയമസഭാമണ്ഡലങ്ങൾ അവലംബം ↑ Changing Face of Electoral India Delimitation 2008 - Volume 1 Page 721 ↑ കേരള നിയമസഭ മെംബർമാർ: ആര്യാടൻ മുഹമ്മദ് എം. എൽ. എ ശേഖരിച്ച തീയതി 15 ഒക്ടോബർ 2008] ↑ മലയാള മനോരമ Archived 2008-11-21 at the Wayback Machine .
നിയമസഭാ തിരഞ്ഞെടുപ്പ് 2006, ശേഖരിച്ച തീയതി 15 ഒക്ടോബർ 2008 ↑ സൈബർ ജേണലിസ്റ്റ് Archived 2016-03-04 at the Wayback Machine .
കേരള നിയമസഭ 2006 -ലെ തിരഞ്ഞെടുപ്പ് ഫലങ്ങൾ: നിലമ്പൂർ നിയമസഭാമണ്ഡലം ശേഖരിച്ച തീയതി 15 ഒക്ടോബർ 2008 ↑ കേരള നിയമസഭ - പതിനൊന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 15 ഒക്ടോബർ 2008 ↑ കേരള നിയമസഭ - പതിനൊന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 15 ഒക്ടോബർ 2008 ↑ കേരള നിയമസഭ - ഒൻപതാം കേരള നിയമസഭയിലെ അംഗങ്ങൾ , ശേഖരിച്ച തീയതി 15 ഒക്ടോബർ 2008 ↑ കേരള നിയമസഭ - എട്ടാം കേരള നിയമസഭയിലെ അംഗങ്ങൾ , ശേഖരിച്ച തീയതി 15 ഒക്ടോബർ 2008 ↑ കേരള നിയമസഭ - ഏഴാം കേരള നിയമസഭയിലെ അംഗങ്ങൾ , ശേഖരിച്ച തീയതി 15 ഒക്ടോബർ 2008 ↑ കേരള നിയമസഭ - അഞ്ചാം കേരള നിയമസഭയിലെ അംഗങ്ങൾ , ശേഖരിച്ച തീയതി 15 ഒക്ടോബർ 2008 ↑ കേരള നിയമസഭ - നാലാം കേരള നിയമസഭയിലെ അംഗങ്ങൾ , ശേഖരിച്ച തീയതി 15 ഒക്ടോബർ 2008 ↑ കേരള നിയമസഭ - മൂന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 15 ഒക്ടോബർ 2008 ↑ കേരള നിയമസഭ - മൂന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 15 ഒക്ടോബർ 2008 ↑ ഇന്ത്യൻ ഇലക്ഷൻ കമ്മീഷൻ,  സ്റ്റേറ്റ് തിരഞ്ഞെടുപ്പ് 2006 -നിലമ്പൂർ ശേഖരിച്ച തീയതി 15 ഒക്ടോബർ 2008 ↑ ഇന്ത്യൻ ഇലക്ഷൻ കമ്മീഷൻ നിലമ്പൂർ - 1977 മുതലുള്ള തിരഞ്ഞെടുപ്പ് ഫലങ്ങൾ, ശേഖരിച്ച തീയതി 15 ഒക്ടോബർ 2008 ↑ http://www.keralaassembly.org/election/assembly_poll.php?year=2011 no=35 ↑ http://www.keralaassembly.org/election/2021/assembly_poll.php?year=2021 no=35 ↑ http://www.keralaassembly.org/election/2021/assembly_poll.php?year=2016 no=35 ↑ http://www.keralaassembly.org/election/2021/assembly_poll.php?year=2011 no=35 ↑ ↑ http://www.ceo.kerala.gov.in/pdf/KLA/KL_2001_ST_REP.pdf ↑ http://www.ceo.kerala.gov.in/pdf/KLA/KL_1996_ST_REP.pdf ↑ http://www.ceo.kerala.gov.in/pdf/KLA/KL_1991_ST_REP.pdf ↑ http://www.ceo.kerala.gov.in/pdf/KLA/KL_1987_ST_REP.pdf ↑ http://www.ceo.kerala.gov.in/pdf/KLA/KL_1982_ST_REP.pdf ↑ http://www.ceo.kerala.gov.in/pdf/KLA/KL_1980_ST_REP.pdf ↑ http://www.ceo.kerala.gov.in/pdf/KLA/KL_1977_ST_REP.pdf ↑ http://www.ceo.kerala.gov.in/pdf/KLA/KL_1970_ST_REP.pdf ↑ http://www.ceo.kerala.gov.in/pdf/KLA/KL_1967_ST_REP.pdf ↑ http://www.ceo.kerala.gov.in/pdf/KLA/KL_1965_ST_REP.pdf
നിലമ്പൂർ ബ്ലോക്ക് പഞ്ചായത്ത്
മലപ്പുറം ജില്ലയിൽ , നിലമ്പൂർ താലൂക്കിലാണ് 1080.57 ചതുരശ്രകിലോമീറ്റർ വിസ്തീർണ്ണമുള്ള നിലമ്പൂർ ബ്ളോക്ക് പഞ്ചായത്ത് സ്ഥിതി ചെയ്യുന്നത്.
1982 മാർച്ച് ഒന്നിന് രൂപീകൃതമായ നിലമ്പൂർ ബ്ളോക്ക് പഞ്ചായത്തിന് 18 ഡിവിഷനുകളുണ്ട്.
അതിരുകൾ കിഴക്ക് - തമിഴ്നാട് സംസ്ഥാനവും, വണ്ടൂർ ബ്ളോക്കും പടിഞ്ഞാറ് - കോഴിക്കോട് ജില്ലയും, കൊണ്ടോട്ടി ബ്ളോക്കും വടക്ക് - തമിഴ്നാട് സംസ്ഥാനത്തിലെ നീലഗിരി ജില്ല തെക്ക്‌ - വണ്ടൂർ ബ്ളോക്ക് ഗ്രാമപഞ്ചായത്തുകൾ അമരമ്പലം ഗ്രാമപഞ്ചായത്ത് ചാലിയാർ ഗ്രാമപഞ്ചായത്ത്‌ ചുങ്കത്തറ ഗ്രാമപഞ്ചായത്ത് കരുളായി ഗ്രാമപഞ്ചായത്ത് മൂത്തേടം ഗ്രാമപഞ്ചായത്ത് വഴിക്കടവ് ഗ്രാമപഞ്ചായത്ത് എടക്കര ഗ്രാമപഞ്ചായത്ത് കാളികാവ് ഗ്രാമപഞ്ചായത്ത് പോത്തുകൽ ഗ്രാമപഞ്ചായത്ത് ചോക്കാട് ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല മലപ്പുറം താലൂക്ക് നിലമ്പൂർ വിസ്തീര്ണ്ണം 1080.57  ചതുരശ്ര കിലോമീറ്റർ ജനസംഖ്യ 277,999 പുരുഷന്മാർ 136,204 സ്ത്രീകൾ 141,795 ജനസാന്ദ്രത 257 സ്ത്രീ : പുരുഷ അനുപാതം 1041 സാക്ഷരത 88% വിലാസം
നിലമ്പൂർ‍‍ ബ്ലോക്ക് പഞ്ചായത്ത് ചന്തക്കുന്ന് - 679842 ഫോൺ‍ : 04931 220429 ഇമെയിൽ‍‍‍‍‍‍‍‍‍‍ : bdonbr@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/nilamburblock Archived 2013-03-18 at the Wayback Machine .
നിലമ്പൂർ മജ്മഅ് ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( 2024 ഓഗസ്റ്റ് ) ( Learn how and when to remove this message )
മലപ്പുറം ജില്ലയിലെ നിലമ്പൂരിൽ 1989 ൽ സ്ഥാപിതമായി പ്രവർത്തിച്ചുവരുന്ന ഒരു മത ഭൗതിക സമന്വയ വിദ്യാഭ്യാസ സ്ഥാപനമാണ് മജ്മഉസ്സഖാഫത്തിൽ ഇസ്‌ലാമിയ്യ .
വിവിധ സ്ഥാപനങ്ങളിലായി രണ്ടായിരത്തോളം വിദ്യാർത്ഥികൾ പഠനം നടത്തിക്കൊണ്ടിരിക്കുന്നു.
അനാഥകളും അഗതികളും മുതഅല്ലിമീങ്ങളും അടക്കം അഞ്ഞൂറോളം വിദ്യാർത്ഥികൾ സ്ഥാപനത്തിന്റെ പൂർണ്ണ സംരക്ഷണത്തിൽ താമസിച്ചു പഠിക്കുന്നു.
സ്ഥാപനങ്ങൾ യതീംഖാന അഗതി മന്ദിരം ജൂനിയർ ദഅവ കോളേജ് സീനിയർ ദഅവ കോളേജ് അൽ ഹറമൈൻ ഹിഫ്ളുൽ ഖുർആൻ കമ്പ്യൂട്ടർ സെന്റെർ ഇംഗ്ലിഷ് മീഡിയം സ്കൂൾ ഐ.ടി.ഐ മാഹിറ വിമൻസ് അക്കാദമി പി.എസ്.സി കോച്ചിംഗ് സെന്റർ ↑ ↑
നിലമ്പൂർ തേക്ക് മ്യൂസിയം ഇംഗ്ലീഷ് വിലാസം https://ml.wikipedia.org/wiki/Teak_Museum
11.271469°08′00″N 76.223942°28′00″E ﻿ / ﻿ 11.40480°N 76.69061°E ﻿ / 11.40480; 76.69061 {{#coordinates:}}: അസാധുവായ അക്ഷാംശം ലോകത്തിലെ ഏറ്റവും ആദ്യത്തെ തേക്ക് മ്യൂസിയമാണ് നിലമ്പൂർ തേക്ക് മ്യൂസിയം .
മലപ്പുറം ജില്ലയിലെ നിലമ്പൂർ ടൗണിൽ നിന്നും ഊട്ടി റോഡിലൂടെ 4 കിലോമീറ്റർ സഞ്ചരിച്ചാൽ ഇവിടെയെത്താം.
ലോകത്തിലെ ഏറ്റവും പഴക്കമുള്ള തേക്കും നിലമ്പൂരാണുള്ളത്.
Nilambur Teak Plantation in 1917
കേരള ഫോറസ്റ്റ് റിസർച്ച് ഇൻസ്റ്റിട്ട്യൂട്ടിന് കീഴിലാണ് മ്യൂസിയം പ്രവർത്തിക്കുന്നത്.
തേക്കുകളുമായി ബന്ധപ്പെട്ട ചരിത്രം, ആവാസവ്യവസ്ഥ, തേക്കിന്റെ ഉപയോഗങ്ങൾ, പഠനങ്ങൾ തുടങ്ങി അനേകം വിഷയങ്ങളിലുള്ള ചാർട്ടുകളും ചിത്രങ്ങളും ദൃശ്യസംവിധാനങ്ങളും മ്യൂസിയത്തിലുണ്ട്.
കൂടാതെ തേക്കു കൊണ്ട് തീർത്ത ശില്പങ്ങളും ഇവിടെ കാണാം.
തേക്കുകളെ പറ്റി കലാപരവും ശാസ്ത്രപരവും ചരിത്രപരവുമായ വിവരങ്ങൾ മ്യൂസിയത്തിലുൾക്കൊള്ളുന്നു.
ചരിത്രം നിലമ്പൂർ തേക്ക് മ്യൂസിയത്തിൽ സൂക്ഷിച്ചിട്ടുള്ള, 450-ൽ ഏറെ വർഷം 'ജീവിച്ച' തേക്കുമരത്തിന്റെ ചുവടുഭാഗം teak museum garden
1840 ലാണ് ബ്രിട്ടീഷുകാർ ലോകത്തു തന്നെ ആദ്യമായി നിലമ്പൂരിൽ കനോലി പ്ലോട്ട് എന്ന തേക്ക് പ്ലാന്റേഷൻ ആരംഭിക്കുന്നത്.
തേക്കിന്റെ ചരിത്രപരമായ അടയാളങ്ങൾ സംരക്ഷിക്കുവാനായി കേരള ഫോറസ്റ്റ് റിസർച്ച് ഇൻസ്റ്റിട്ട്യൂട്ടിന് കീഴിൽ 1995 ലാണ് തേക്ക് മ്യൂസിയം ആരംഭിക്കുന്നത്.
എത്തിപ്പെടൽ നിലമ്പൂരിൽ നിന്ന് ഊട്ടി റൂട്ടിൽ 4 കിലോമീറ്റർ നിലമ്പൂർ റെയിൽവേ സ്റ്റേഷനിൽ നിന്ന് 3കിലോമീറ്റർ കോഴിക്കോട് ഇൻ്റർനാഷണൽ എയർപ്പോർട്ടിൽ നിന്ന് 36 കിലോമീറ്റർ ദൂരം ചിത്രശാല Ticket Counter കുറിപ്പുകൾ ↑ ↑ ↑ {{ cite web }} : Check | url= value ( help ) ↑ ഇതും കാണുക കനോലി പ്ലോട്ട് പുറമേക്കുള്ള കണ്ണികൾ Teak Museum Nilambur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ranji-travelogues.blogspot.com Teak Museum and plantation - photos Archived 2015-08-06 at the Wayback Machine .
Kerala Forest Research Institute - Teak Museum - includes photos Archived 2006-09-28 at the Wayback Machine .
നിലമ്പൂർ പാട്ടുത്സവം
കേരളത്തിൽ മലപ്പുറം ജില്ലയിലെ നിലമ്പൂരിൽ വർഷം തോറും നടന്നുവരുന്ന ഒരു ഉത്സവമാണ് നിലമ്പൂർ പാട്ടുത്സവം.
നിലമ്പൂർ വേട്ടക്കൊരുമകൻ ക്ഷേത്രത്തിലാണ് പാട്ടുത്സവം നടക്കാറുള്ളത്.
നിലമ്പൂർ പാട്ട് എന്ന പേരിലാണ് ഇത് കൂടുതൽ പ്രശസ്തമായിട്ടുള്ളത്.
ക്ഷേത്ര ഉത്സവത്തോടനുബന്ധിച്ചാണ് നഗര സഭ ഇത്തരമൊരു പരിപാടി നടത്താറുള്ളത്.
ക്ഷേത്രത്തിൻറെ ഐതിഹ്യം
നിലമ്പൂർ വേട്ടക്കൊരുമകൻക്ഷേത്രത്തിന്റെ മൂലസ്ഥാനം ഗൂഡല്ലൂർ നമ്പാലക്കോട് പ്രദേശത്തെ വനവാസികളും ഗ്രാമീണരും ആരാധന നടത്തിയിരുന്ന ക്ഷേത്രമാണത്രെ.
ക്ഷേത്രത്തിലെ  പരമഭക്തനായ ഒരു കോവിലകം അംഗത്തിന് വാർദ്ധക്യത്തിൽ ഗൂഡല്ലൂർ എത്തി ദർശനം സാധിക്കാതെ വന്നപ്പോൾ ഭക്തന്റെ ആഗ്രഹപ്രകാരം ഭഗവാനെ നിലമ്പൂരിൽ കൊണ്ടുവന്ന് കുടിയിരുത്തി എന്നാണ് ഐതിഹ്യം.
അവലംബം ↑ http://lsgkerala.gov.in/election/personalInfo.php?year=2015 lb=909 cid=2015090900401 ln=en%5Bപ്രവർത്തിക്കാത്ത+കണ്ണി%5D ↑ ↑
നിലമ്പൂർ തേക്ക് ഇംഗ്ലീഷ് വിലാസം https://ml.wikipedia.org/wiki/Nilambur_teak ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിലെ മലപ്പുുറം ജില്ലയിലെ നിലമ്പൂരിൽ ഉള്ള [തേക്ക്|തേക്കുകാടുകൾ] ലോകത്തിലെ ആദ്യത്തെ തേക്കുവളർത്തൽ കേന്ദ്രമാണ്.
മികച്ച ഗുണനിലവാരവും തനിമയുമുള്ള ഉൽ‌പ്പന്നങ്ങളിലൊന്നാണ് നിലമ്പൂർ തേക്ക്.
പ്രാചീനകാലം മുതൽ ലോകപ്രശസ്തിയുള്ളതാണ് ഈ തേക്ക്കാടുകൾ.
ഏകദേശം 50 മീറ്റർവരെ ഉയരത്തിൽ വളരുന്ന മരങ്ങളാണിവ.
നിലമ്പൂർ മേഖലയിലെ ഇലപൊഴിയും കാടുകളിൽ തേക്ക് ധാരാളമായി വളരുന്നു.
മലബാർ തേക്ക് എന്ന പേരിലും അറിയപ്പെടുന്നുണ്ട് .
ഇവയുടെ വാർഷിക വളയങ്ങളും ഗന്ധവും പേരുകേട്ടതാണ്.
ഭൂമിശാസ്ത്ര സൂചിക പദവി
ഒരു പ്രത്യേക ഉത്പന്നത്തിന്റെ ഗുണ മേൻമ അത് ഉത്പാദിപ്പിക്കപ്പെടുന്ന സ്ഥലത്തിന്റെ ഭൂമിശാസ്ത്രപരമായ പ്രത്യകതകളോടും സംസ്‌കരണ രീതികളോടും ബന്ധപ്പെട്ടിരിക്കുന്നുവെങ്കിൽ അവയെ തിരിച്ചറിയുന്നതിന് വേണ്ടിയാണ് ഭൂമിശാസ്ത്ര സൂചികകൾ.
നിലമ്പൂർ തേക്കിന് ഭൂമിശാസ്ത്ര സൂചിക പദവി ലഭിക്കുന്നതുമായി ബന്ധപ്പെട്ട് കേരള കാർഷിക സർവ്വകലാശാല ശ്രമം നടത്തിയിട്ടുണ്ട്.
മലയാളത്തിൽ തേക്ക് എന്നത് തെക്ക് നിന്നു വന്ന മരം എന്നർത്ഥത്തിലാണ്.
തേക്ക് മ്യൂസിയം
നിലമ്പൂർ തേക്കിനു മാത്രമായി നിർമ്മിക്കപ്പെട്ട മ്യൂസിയമാണ് നിലമ്പൂർ തേക്ക് മ്യൂസിയം .
1995 മേയിൽ കേരള ഫോറസ്റ്റ് റിസർച്ച് ഇൻസ്റ്റിറ്റ്യൂട്ട് കേരള വന വകുപ്പിന്റെ ആഭിമുഖ്യത്തിൽ സ്ഥാപിച്ചതാണിത്.
160 വർഷം മുൻപ് ഈ തേക്ക് മരങ്ങൾ വളർത്താനുള്ള ശ്രമം ആരംഭിച്ച സ്ഥലത്തു തന്നെയാണ് ഈ പ്രദർശനാലയവും സ്ഥാപിച്ചിട്ടുള്ളത്.
ഇതിനു വളരെ അടുത്തായാണ് ലോകത്തിലെ തന്നെ ഏറ്റവും പഴക്കമുള്ള തേക്ക് മരവും (കന്നോലിസ് പ്ലോട്ട്) സ്ഥിതി ചെയ്യുന്നത്.
ഇത്തരത്തിൽപ്പെട്ട ലോകത്തിലെതന്നെ  ആദ്യത്തെ മ്യൂസിയമാണിത്.
തേക്കിനെക്കുറിച്ചും, അതിന്റെ ചരിത്രം, തേക്ക് വളർത്തലും പരിപാലനവും അതിന്റെ വിവിധ ഉപയോഗങ്ങളും സാമൂഹിക വാണിജ്യപ്രാധാന്യങ്ങളും മ്യൂസിയത്തിൽ വിവരിക്കുന്നു.
ചരിത്രം സിൽക് റൗട്ട് എന്നറിയപ്പെടുന്ന പുരാതന വാണിജ്യ പാതയുടെ രേഖചിത്രം.
ചീനയിലെയും റോമിലെയും പുരാതന സംസ്കാരങ്ങളെ തമ്മിൽ ബന്ധിപ്പിച്ചിരുന്ന കരമാർഗ്ഗവും കടൽമാർഗ്ഗവുമുള്ള പാതകകളിൽ കേരളത്തിനു പ്രത്യേക പ്രാധാന്യം ഉണ്ട്
പുരാതനകാലത്ത് കേരളത്തിൽ വന്ന വ്യാപാരികൾ കുരുമുളകിനേക്കാൾ മുന്നേ തന്നെ തേക്കും വീട്ടിയുമാണ് വാങ്ങ്നിയിരുന്നതെന്ന് വിശ്വസിക്കുന്നു.
റോമിൽ നിന്നും നിലമ്പൂർ കാടുകളിൽ മാത്രം കാണപ്പെടുന്ന വീട്ടി മരത്തിൽ നിർമ്മിച്ച മേശ കണ്ടെത്തിയിട്ടുണ്ട്.
മൂത്ത പ്ലീനിയുടെ ഏരിത്രിയൻ രേഖകളിൽ കേരളത്തിലെ പ്രത്യേകതേക്കുമരങ്ങളെകുറിച്ച് വിവരണം ഉണ്ട്.
സുലൈമാൻ നബിയുടെ കാലത്ത് നിലമ്പൂർ കാടുകളിൽ നിന്ന് തേക്ക് കൊണ്ടുപോയതായി പരാമർശമുണ്ട്.
എന്നാൽ 1840 ൽ ബ്രിട്ടീഷുകാർ ലോകത്തു തന്നെ ആദ്യമായി ശാസ്ത്രീയമായി നിലമ്പൂരിൽ കനോലി പ്ലോട്ട് എന്ന പേരിൽ തേക്ക് പ്ലാന്റേഷൻ ആരംഭിച്ചു.
നിലമ്പൂർ തേക്ക് തടികളുടെ പ്രധാന വിൽപ്പന കേന്ദ്രങ്ങളാണ് അരുവാക്കോട്, നെടുങ്കയം എന്നിവിടങ്ങളിലുള്ളത് .
അവലംബം 1 2 1 2 http://malayalam.oneindia.com/news/kerala/nilambur-teak-to-get-geographical-indication-tag-soon-113208.htm%5Bപ്രവർത്തിക്കാത്ത+കണ്ണി%5D ↑ http://www.deepika.com/ucod/latestnews.asp?ncode=129894 rnd=0joieqfd%5Bപ്രവർത്തിക്കാത്ത+കണ്ണി%5D ↑ Steven E. Sidebotham.
Berenike and the Ancient Maritime Spice Route, pp 191.
University of California Press 201 ↑ പുറത്തേക്കുള്ള കണ്ണികൾ https://www.keralatourism.org/malayalam/destination/destination.php?id=84 http://www.mathrubhumi.com/travel/travel-blog/travel-scetch-book-nilambur-malayalam-news-1.749432 Archived 2016-01-24 at the Wayback Machine .
http://ranji-travelogues.blogspot.ae/2010/07/2.html
നിലമ്പൂർ നഗരസഭ ഇംഗ്ലീഷ് വിലാസം https://ml.wikipedia.org/wiki/Nilambur_Municipality നിലമ്പൂർ നഗരസഭ Coordinates: Missing latitude {{#coordinates:}}: അസാധുവായ അക്ഷാംശം ഭൂമിശാസ്ത്ര പ്രാധാന്യം നഗരസഭ രാജ്യം ഇന്ത്യ സംസ്ഥാനം കേരളം ജില്ല മലപ്പുറം താലൂക്ക് റവന്യൂ വില്ലേജുകൾ നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ ചെയർപേഴ്സൺ വൈസ് ചെയർപേഴ്സൺ മുനിസിപ്പൽ സെക്രട്ടറി വിസ്തീർണ്ണം ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ ജനസാന്ദ്രത / ച.
മലപ്പുറം ജില്ലയിലെ നിലമ്പൂർ താലൂക്കിൽ‌പെടുന്ന  നഗരസഭയാണ്‌ നിലമ്പൂർ നഗരസഭ .
ലോകത്തിലെ ഏറ്റവും പഴക്കമുള്ള തേക്കിൻ തോട്ടം  ഇവിടെയാണുള്ളത്.
വടക്കു : പോത്തുകല്ല്, ചാലിയാർ പഞ്ചായത്തുകളും,
കിഴക്കു : പോത്തുകല്ല്, മൂത്തേടം, അമരമ്പലം പഞ്ചായത്തുകളും,
തെക്കു : അമരമ്പലം, വണ്ടൂർ, തിരുവാലി, മമ്പാട് പഞ്ചായത്തുകളും,
പടിഞ്ഞാറു : മമ്പാട്, ചാലിയാർ പഞ്ചായത്തുകളുമാണ്.
അവലംബം നിലമ്പൂർ നഗരസഭയുടെ ഔദ്യോഗിക വെബ്സൈറ്റ് Archived 2014-09-13 at the Wayback Machine .
നിലമ്പൂർ രാധ കൊലക്കേസ് ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
നിലമ്പൂർ ബ്ലോക്ക് കോൺഗ്രസ് ഓഫീസ് തൂപ്പ്കാരിയായിരുന്ന 49 വയസ്സ് പ്രായമുള്ള ചിറയ്ക്കൽ വീട്ടിൽ രാധ കോൺഗ്രസ് ഓഫീസിൽ കൊല്ലപ്പെട്ടു.
2014 ഫെബ്രുവരി അഞ്ച് മുതൽ കാണാതായ രാധയുടെ മൃതദേഹം ഫെബ്രുവരി 10ന് ചുള്ളിയോട് ഉണ്ണിക്കുളത്ത് കുളത്തിൽ കണ്ടെത്തുകയായിരുന്നു.
രാവിലെ മൃതദേഹം പുറത്തെടുത്ത് ഉച്ചയോടെ തന്നെ പ്രതികളെ കസ്റ്റഡിയിലെടുക്കുകയും വൈകുന്നേരത്തോടെ അറസ്റ്റ് രേഖപ്പെടുത്തുകയും ചെയ്തു.
നിലമ്പൂർ ബ്ലോക്ക് കോൺഗ്രസ് ഓഫീസ് സെക്രട്ടറിയും മന്ത്രി ആര്യാടൻ മുഹമ്മദിന്റെ പേഴ്‌സണൽ സ്റ്റാഫിലെ അംഗവുമായ നിലമ്പൂർ എൽ.ഐ.സി. റോഡിലെ ബിജിന വീട്ടിൽ ബിജു നായർ, സുഹൃത്ത് ചുള്ളിയോട് ഉണ്ണിക്കുളം കുന്നശ്ശേരിയിൽ ഷംസുദ്ദീൻ എന്നിവരെയാണ് സി.ഐ എ.പി. ചന്ദ്രൻ അറസ്റ്റുചെയ്തത്.
രാവിലെ ഒമ്പത് മണിയോടെ അടിച്ച് വാരാൻ എത്തിയ രാധയെ പത്ത് മണിയോടെ കഴുത്ത് ഞെരിച്ച് കൊന്നു, ചാക്കിലിട്ട് മറ്റ് ചപ്പ് ചവറുകളുടെ കൂടെ ഷംസുദ്ധീന്റെ ഓട്ടോയിൽ കൊണ്ട് പോയി കുളത്തിൽ ഉപേക്ഷിക്കുകയായിരുന്നു എന്നാണ് ആദ്യം പ്രതികൾ നൽകിയ മൊഴി.
ഉണ്ണിക്കുളത്തെ കുളത്തെക്കുറിച്ച് ബിജുവിന് പറഞ്ഞുകൊടുത്തത് ഷംസുദ്ദീനാണ്.
രാധയുടെ ആഭരണങ്ങൾ ഷംസുദ്ദീനിൽനിന്ന് കണ്ടെത്തി.
രാധയുടെ വസ്ത്രങ്ങൾ കത്തിച്ചുകളയുകയും ചെരിപ്പ് ഉപേക്ഷിക്കുകയും, മൊബൈൽഫോൺ സിം ഊരിയശേഷം പല ഭാഗങ്ങളാക്കി വലിച്ചെറിയുകയും ചെയ്തു.
ടവർ ലൊക്കേഷൻ തിരിച്ചറിയാതിരിക്കാൻ മൊബൈൽ ഫോൺ അങ്ങാടിപ്പുറം വരെ കൊണ്ട് പോയതിനു ശേഷമാണു കളഞ്ഞത്.